2020. gada 17. decembrī Rīkojums Nr. 777

Rīgā (prot. Nr. 84 1. §)

**Grozījum****i Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu"**

1. Izdarīt Ministru kabineta 2020. gada 6. novembra rīkojumā Nr. 655 "Par

ārkārtējās situācijas izsludināšanu" (Latvijas Vēstnesis, 2020, 216A., 221B., 223A., 227A., 233B., 235B., 237A. nr.) šādus grozījumus:

1.1. no 2020. gada 21. decembra līdz 2021. gada 11. janvārim:

1.1.1. izteikt 5.2. apakšpunktu šādā redakcijā:

"5.2. aizliegt skaistumkopšanas, pīrsinga un tetovēšanas pakalpojumus, sporta inventāra nomu iekštelpās un fotopakalpojumus klātienē (izņemot fotogrāfiju izgatavošanu dokumentiem), kā arī saimnieciskos pakalpojumus klātienē, kas saistīti ar izklaidi un labsajūtu (tai skaitā bāros, naktsklubos, diskotēkās, akvaparkos, pirtīs, SPA, slidotavās, spēļu zālēs, bērnu viesību organizēšanas vietās, izklaides un atrakciju centros, batutu parkos, bērnu rotaļu istabās, bērnu pieskatīšanas istabās (arī tirdzniecības centros)). Minētais aizliegums neattiecas uz atpūtu dabas takās, ja tiek nodrošināta vienvirziena plūsma un divu metru distances ievērošana;";

1.1.2. papildināt rīkojumu ar 5.2.1 apakšpunktu šādā redakcijā:

"5.2.1 aizliegt dzinējmedības;";

1.1.3. svītrot 5.3. apakšpunktu;

1.1.4. izteikt 5.5. apakšpunktu šādā redakcijā:

"5.5. muzejos ārtelpās, sporta treniņu (nodarbību) norises vietās ārtelpās un reliģiskās darbības veikšanas vietās darbu uzsākt ne agrāk kā plkst. 6.00 un beigt ne vēlāk kā plkst. 20.00, izņemot:

5.5.1. reliģiskās darbības veikšanas vietas 2020. gada 24. decembrī un 2021. gada 6. janvārī, kad darbs jābeidz ne vēlāk kā plkst. 23.00;

5.5.2. šā rīkojuma 5.16.1. un 5.16.2. apakšpunktā minētos sporta pasākumus;";

1.1.5. izteikt 5.5.1 apakšpunktu šādā redakcijā:

"5.5.1 pārtraukt kultūrvietu un izstāžu norises vietu darbību, arī darbības, kas saistītas ar ielu tirdzniecības organizēšanu (tai skaitā gadatirgu darbību), izņemot muzeju brīvdabas teritorijas. Kultūrvietās var notikt organizēti profesionālās mākslas mēģinājumi no plkst. 6.00 līdz plkst. 22.00;";

1.2. izteikt 5.6. apakšpunktu šādā redakcijā:

"5.6. sabiedriskās ēdināšanas vietās atļaut izsniegt ēdienu tikai līdzņemšanai (izņemot ražošanas uzņēmumus, kur tas nav iespējams, ievērojot nosacījumu, ka attiecīgā ēdināšanas vieta nav publiski pieejama un ir nodrošināts, ka personu grupu plūsmas, kurām nav ikdienas saskares, fiziski nepārklājas, ēdināšanas laikā pie viena galdiņa atrodas tikai viena persona un starp galdiņiem ir divu metru distance);";

1.3. no 2020. gada 19. decembra līdz 2021. gada 11. janvārim:

1.3.1. izteikt 5.7. apakšpunktu šādā redakcijā:

"5.7. noteikt, ka mazumtirdzniecības pakalpojumus klātienē sniedz tikai:

5.7.1. aptiekas (tai skaitā veterinārās aptiekas);

5.7.2. optikas preču veikali;

5.7.3. degvielas uzpildes stacijas;

5.7.4. tirdzniecības vietas, kurās drīkst tirgot šādas preču grupas:

5.7.4.1. pārtikas preces;

5.7.4.2. higiēnas preces;

5.7.4.3. pirmās nepieciešamības saimniecības preces;

5.7.4.4. mobilo telefonu priekšapmaksas kartes;

5.7.4.5. tabakas izstrādājumus, augu smēķēšanas produktus, elektroniskās smēķēšanas ierīces un to šķidrumus;

5.7.4.6. dzīvnieku barību un preces;

5.7.4.7. preses izdevumus;

5.7.4.8. sabiedriskā transporta biļetes;

5.7.4.9. mutes un deguna aizsegus un individuālos aizsardzības līdzekļus;

5.7.4.10. mājražotāju lauksaimniecības produkciju;

5.7.4.11. ziedus un Ziemassvētku eglītes;";

1.3.2. papildināt rīkojumu ar 5.7.1 un 5.7.2 apakšpunktu šādā redakcijā:

"5.7.1 šā rīkojuma 5.7. apakšpunktā noteiktie ierobežojumi nav attiecināmi uz preču tirdzniecību, izmantojot distances saziņas līdzekļus, kā arī preču izsniegšanu tirdzniecības vietā, ja preces iegādātas, izmantojot distances saziņas līdzekļus;

5.7.2 tirdzniecības pakalpojuma sniedzējs nodrošina, ka apmeklētāji tirdzniecības vietā, tai skaitā 5.7.1 apakšpunktā minētajos gadījumos, tiek ielaisti tikai pa vienam, izņemot personas, kam nepieciešama asistenta palīdzība, un bērnus līdz 12 gadu vecumam, ar kuriem var būt kopā viena pilngadīga persona;";

1.4. no 2020. gada 19. decembra papildināt rīkojumu ar 5.7.3 un 5.7.4 apakšpunktu šādā redakcijā:

"5.7.3 tirdzniecības vietā:

5.7.31. tirdzniecības pakalpojumu sniedzējs vienam apmeklētājam nodrošina ne mazāk kā 15 m2 no publiski pieejamās telpu platības (neņemot vērā platību, ko aizņem tirdzniecības un tehnoloģiskās iekārtas). Tirdzniecības vietā, kur vienam apmeklētājam publiski pieejamā telpu platība ir mazāka par 15 m2, vienlaikus var atrasties tikai viens apmeklētājs;

5.7.32. pie ieejas labi redzamā vietā izvieto informāciju, tai skaitā svešvalodās, par maksimāli pieļaujamo apmeklētāju skaitu, kas vienlaikus var atrasties tirdzniecības vietā, kā arī par to, ka plūsmas kontrolei ieeja atļauta tikai ar iepirkšanās grozu, ratiem vai tirdzniecības pakalpojumu sniedzēja iepirkšanās somu;

5.7.33. iepirkšanās grozu, ratu vai tirdzniecības pakalpojumu sniedzēja iepirkšanās somu skaits kopā nedrīkst pārsniegt maksimāli atļauto apmeklētāju skaitu tirdzniecības vietā. Bez iepirkšanās groza, ratiem vai tirdzniecības pakalpojumu sniedzēja iepirkšanās somas atrašanās tirdzniecības vietā ir aizliegta;

5.7.4tirdzniecības centros (ēkās, kas iekārtotas pastāvīgai un sistemātiskai tirdzniecībai, ar kopējo tirdzniecībai atvēlēto platību vismaz 10 000 m2 un kurās atsevišķās tirdzniecības vietās darbojas vismaz 10 tirdzniecības dalībnieki vai pakalpojuma sniedzēji) tirdzniecības centra īpašnieks vai tiesiskais valdītājs:

5.7.41. nodrošina, ka tirdzniecības centrā netiek pārsniegts maksimāli pieļaujamais apmeklētāju skaits. Maksimāli pieļaujamais apmeklētāju skaits tirdzniecības centrā tiek noteikts, summējot tirdzniecības vietās pieļaujamo apmeklētāju skaitu, kas vienlaikus var atrasties tirdzniecības vietās;

5.7.42. pie ieejas labi redzamā vietā izvieto informāciju, tai skaitā svešvalodās, par maksimāli pieļaujamo apmeklētāju skaitu, kas vienlaikus var atrasties tirdzniecības centrā;

5.7.33. kontrolē apmeklētāju plūsmu pie tirdzniecības centra ieejām un izejām, gaiteņos, pie tualetēm un citur (ārpus pakalpojuma sniegšanas un tirdzniecības vietas), kur notiek pastiprināta apmeklētāju pulcēšanās;";

1.5. no 2020. gada 21. decembra līdz 2021. gada 11. janvārim:

1.5.1. izteikt 5.10. apakšpunkta ievaddaļu šādā redakcijā:

"5.10. muzejos ārtelpās un reliģiskās darbības vietās:";

1.5.2. izteikt 5.11. apakšpunkta ievaddaļu šādā redakcijā:

"5.11. muzejos ārtelpās (ja netiek organizēts pasākums) papildus šā rīkojuma 5.10. apakšpunktā minētajiem nosacījumiem nodrošināt, ka:";

1.5.3. svītrot 5.12.2. apakšpunktā vārdus "vai klātienē tikai individuāli (izņemot personas, kas dzīvo vienā mājsaimniecībā)";

1.5.4. svītrot 5.13.2.3. apakšpunktu;

1.5.5. izteikt 5.13.2.4. apakšpunktu šādā redakcijā:

"5.13.2.4. klīnisko praksi rezidentūrā;";

1.5.6. svītrot 5.13.3. apakšpunktā vārdus "izņemot tādas praktiskās daļas individuālu apguvi, kura nepieciešama profesionālo prasmju vai kvalifikācijas ieguvei un kuru nav iespējams veikt attālināti";

1.5.7. izteikt 5.13.4. apakšpunktu šādā redakcijā:

"5.13.4. interešu izglītības un profesionālās ievirzes izglītības programmu apguvi nodrošināt attālināti (neattiecas uz šā rīkojuma 5.17.1. apakšpunktā minēto sporta treniņu (nodarbību) norisi ārtelpās);";

1.6. papildināt rīkojumu ar 5.13.7. apakšpunktu šādā redakcijā:

"5.13.7. noteikt, ka ziemas brīvdienas 2020./2021. mācību gadā 1.–6. klases izglītojamiem ilgst no 2020. gada 21. decembra līdz 2021. gada 8. janvārim un otrais semestris sākas 2021. gada 11. janvārī. Minēto nosacījumu nepiemēro sociālās korekcijas izglītības iestādei "Naukšēni" un speciālās izglītības iestādēm;";

1.7. no 2020. gada 21. decembra līdz 2021. gada 11. janvārim:

1.7.1. izteikt 5.14. apakšpunktu šādā redakcijā:

"5.14. amatiermākslas kolektīviem (tai skaitā koriem, orķestriem, tautas mūzikas ansambļiem, deju kolektīviem un citiem tautas mākslas kolektīviem) mēģinājumus īstenot attālināti;";

1.7.2. izteikt 5.17.2. apakšpunktu šādā redakcijā:

"5.17.2. pārtraukt sporta treniņu (nodarbību), tai skaitā individuālo apmeklējumu, norisi iekštelpās, izņemot šā rīkojuma 5.17.3. apakšpunktā minētajām personām;";

1.7.3. svītrot 5.17.3. apakšpunktā vārdu un skaitli "un 5.17.2.";

1.7.4. izteikt 5.35.1. apakšpunktu šādā redakcijā:

"5.35.1. nodrošināt darbiniekiem attālinātā darba iespējas, ja darba specifika to pieļauj;";

1.7.5. papildināt rīkojumu ar 5.35.1apakšpunktu šādā redakcijā:

"5.35.1 organizēt darbu tā, laiklātienē darba pienākumus veiktu tikai tie darbinieki, kuri nodrošina darbu nepārtrauktību un nevar to veikt attālināti savā dzīvesvietā;";

1.8. no 2020. gada 21. decembra izteikt 5.41. apakšpunktu šādā redakcijā:

"5.41. saimnieciskā pakalpojuma sniedzējam, izņemot tirdzniecības pakalpojuma sniedzēju:

5.41.1. saimnieciskā pakalpojuma sniegšanas vietā vienam apmeklētājam nodrošināt ne mazāk kā 15 m2 no publiski pieejamās telpu platības. Saimnieciskā pakalpojuma sniegšanas vietā, kur vienam apmeklētājam publiski pieejamā telpu platība ir mazāka par 15 m2, vienlaikus var atrasties tikai viens apmeklētājs;

5.41.2. pie ieejas labi redzamā vietā izvietot informāciju, tai skaitā svešvalodās, par maksimāli pieļaujamo cilvēku skaitu, kas vienlaikus var atrasties konkrētajā vietā;";

1.9. svītrot 5.43. apakšpunkta ievaddaļā vārdus "sabiedriskajā transportā un";

1.10. papildināt 5.43.1. apakšpunktu aiz vārdiem "orķestrus un korus" ar vārdiem "teātrus un deju kolektīvus";

1.11. no 2020. gada 21. decembra līdz 2021. gada 11. janvārim svītrot 5.43.3. apakšpunktā vārdus "(tai skaitā individuālus iekštelpu sporta norises vietu apmeklētājus)";

1.12. aizstāt 10.1 punktā vārdus "ģimenes ārstu praksēs un Neatliekamās medicīniskās palīdzības dienestā nodarbinātajiem" ar vārdiem "ārstniecības iestādēs, kuras sniedz ambulatoros veselības aprūpes pakalpojumus, ģimenes ārstu praksēs un Neatliekamās medicīniskās palīdzības dienestā nodarbinātajiem, farmaceitiem".

2. Valsts kancelejai saskaņā ar likuma "Par ārkārtējo situāciju un izņēmuma stāvokli" 9. panta trešo daļu paziņot Saeimas Prezidijam par Ministru kabineta pieņemto lēmumu un atbilstoši minētā likuma 9. panta ceturtajai daļai informēt sabiedriskos elektroniskos plašsaziņas līdzekļus par pieņemto lēmumu.

Ministru prezidents A. K. Kariņš

Veselības ministre I. Viņķele